b"\n_START_ARTICLE_\nLorents Wittrup\n_START_SECTION_\nBakgrunn\n_START_PARAGRAPH_\nLorents Wittrup var s\xc3\xb8nn av Lars Stabell og Anna Wittrup. Han ble tidlig foreldrel\xc3\xb8s og ble tatt h\xc3\xa5nd om morbroren, propriet\xc3\xa6r Peder Wittrup, og tok dennes og morens etternavn. I 1761 ble han student ved Trondhjems katedralskole og i 1767 tok han teologisk embedseksamen i K\xc3\xb8benhavn.\n_START_SECTION_\nPrest\n_START_PARAGRAPH_\nEtter \xc3\xa5 ha v\xc3\xa6rt husl\xc3\xa6rer p\xc3\xa5 Sj\xc3\xa6lland i Danmark og personellkapellan p\xc3\xa5 Inder\xc3\xb8y. ble han den 19. mars 1772 residerende kapellan i V\xc3\xa5r Frue kirke i Trondhjem. _NEWLINE_I 1773 tok han magistergraden i teologi og ble \xc3\xa5ret etter sogneprest til V\xc3\xa5r Frue menighet. I 1772 giftet han seg med Birgitte Lucie Bull (1742\xe2\x80\x931807).\n_START_SECTION_\nDet Kongelige Norske Videnskabers Selskab, Gunnerusbiblioteket\n_START_PARAGRAPH_\nKort tid etter at han kom til Trondhjem ble han medlem av Det Kongelige Norske Videnskabers Selskab (DKNVS) der han ble valgt til sekret\xc3\xa6r allerede i 1772. _NEWLINE_I 1773 ble han p\xc3\xa5lagt \xc3\xa5 ta seg av biblioteket, (Gunnerusbiblioteket). I 1781 fikk Vitenskapsselskapet i testamentarisk gave Gerhard Sch\xc3\xb8nings store boksamling p\xc3\xa5 12\xc2\xa0000 bind (inklusiv Benjamin Dass' store bibliotek)  og biblioteket ble dermed et stort bibliotek. _NEWLINE_I 1784 fratr\xc3\xa5dte Wittrup som bibliotekar.\n_START_SECTION_\nProst\n_START_PARAGRAPH_\nI 1792 ble han sogneprest til Stj\xc3\xb8rdal. Han flyttet dit og i 1793 ble han prost i \xc3\x98stre Innherreds prosti. Wittrup d\xc3\xb8de i 1811.\n_START_SECTION_\nKilder\n_START_PARAGRAPH_\nDet kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 \xe2\x80\x93 1993. DKNVS /Tapir forlag 1993 ISBN 82-519-1467-1, ISSN 0368-6310"